**Statutter**

**for Prøve-PM i PM i vannsklie 2024**

1. **Generelle bestemmelser.**
	1. **Deltagelse.**

Alle som fyller betingelsene i NPI`s lov § 17 kan delta. Alle deltagere skal ha levert **GPDR skjema for erklæring om bruk av personopplysninger før første økt i finalen.**

**2. Klasser**

Dette er et individuelt PM. Det er 2 klasser.

* Dameklasse
* Herreklasse
1. **Konkurransereglement.**

Konkurranse om Politimesterskapet (Prøve-PM) i vannsklie skal gjennomføres etter disse vedtektene. Oppstår det tvil utover dette, gjelder regler satt av komité.

**3.1 Startposisjon**

I startposisjon skal hendene holdes på stang eller ramme av sklie. Føtter kan ikke overstige hender ved start. Start skjer etter signal fra starter i sklietårn.

**3.2 Hjelpemidler**

Det er ikke tillatt med innsmøring av kroppen – olje/voks o.l. Kontrolleres ved start - overtredelser medfører automatisk diskvalifikasjon.

**3.3 Nummerering**

Alle deltagere skal være tydelig nummerert på kropp eller badetøy.

**3.4 Kvalifisering**:

Kvalifisering gjennomføres av alle deltakere. Man får 4 forsøk i vannsklien der beste tid blir gjeldene. De 10 raskeste i hver klasse går til finalen.

Tidene måles av automatisk tidtaker i sklia. Tidene vil bli notert av kvalifisert personell.

**3.5** **Finalen:**

Alle tidligere tider strykes og tas ikke med videre til finale. Man får 4 forsøk i vannsklien der beste tid blir gjeldene.

Startrekkefølge i finale: deltager med beste tid fra kvalifisering starter sist.

Dersom to deltagere har samme tid, vil komiteen vurdere om de skal kjøre en runde til om den plasseringen som de har samme tid i.

**3.6 Diskvalifisering**

Dersom det avdekkes bevisst feil utførelse av øvelser/juks, enten i kvalifikasjonsrunden eller under finalen, vil deltager umiddelbart bli diskvalifisert.

**4. Dommere.**

Arrangør skal utpeke hoveddommer og dommere for konkurransen. Dommerne velges ut av komité.

1. **Protester.**

Deltager som ønsker å inngi protest, skal meddele dette til dommeren umiddelbart etter endt økt. Protest skal leveres hoveddommer.

**6. Premiering.**

Arrangør avgjør selv omfanget av premiering. Det blir premiering for pallplasser i hver enkelt klasse. Premienes verdi skal stå i et rimelig forhold til innkomne startkontingenter.

**7. Forsikring.**

 Norges Politiidrettsforbund har ingen forsikringsordning for sine idrettskonkurranser.

Den enkelte utøver må selv ordne med egen forsikring. Informasjon om dekning fra PF sin ulykkesforsikring ligger på vår hjemmeside www.politiidrett.no under OM NORGES POLITIIDRETTSFORBUND/Forsikring

**STATUTTER FOR REISEDEKNING**

Siden dette er prøve-PM i vannsklie dekker ikke NPI reiseutgifter etter «Politimesterskap – alminnelige bestemmelser» pkt. 7.